અમદાવાદ: વિધાનસભાના કોંગ્રેસના ધારાસભ્યોની બેઠક બાદ વિધાનસભા વિરોધપક્ષના નેતા શંકરસિંહ વાઘેલાએ પત્રકારોને જણાવ્યું હતું કે આગામી ૨૨મી ફેબ્રુઆરી ૧૬ના રોજથી ગુજરાત વિધાનસભાનું બજેટ સત્ર મળી રહ્યું છે. તેની તૈયારીના ભાગરૃપે આજે ગુજરાત વિધાનસભા કોંગ્રેસ પક્ષના ધારાસભ્યોની એક અગત્યની મિટિંગ બોલાવી હતી. આજની મિટિંગમાં વિધાનસભા ગૃહમાં પ્રજાના વણઉકેલ્યા અને તાજેતરના પ્રશ્નોની ધારદાર ચર્ચા કરી શકાય તેવા મહત્ત્વના મુદ્દાઓ ઉઠાવવામાં આવશે. ગુજરાત વિધાનસભા કોંગ્રેસ પક્ષ. તલાલા વિધાનસભા મત વિસ્તારના લોકલાડીલા ધારાસભ્ય સ્વ. જશુભાઈ બારડના દુઃખદ અવસાન અંગેનો શોક પ્રસ્તાવ કરી તેઓના પરિવાજનને દિલસોજીનો શોક સંદેશ પાઠવશે.